Plerin

Plerin zo ur gumun e Breizh, e Bro-Oueloù, e departamant Aodoù-an-Arvor, er c'hornôg da Sant-Brieg, stok outi.
Douaroniezh
 Ar stêr Goued en em daol e Mor Breizh etre Plerin ha Sant-Brieg.
Anv
 Stummoù kozh ː Plerin, 1215, 1254, 1371 ; Plerym, Pleryn, Ploerin, 1371 ; Plerin, 1430, 1516 ; Ploerin, 1636Erwan Vallerie : Diazezoù studi istorel an anvioù-parrez. Corpus. An Here. 1995.
Evit abegoù touristel en deus divizet kuzul-kêr Plerin ober gant an anvadur Plérin-sur-Mer. N'eo ket istorel an anvadur-se ha n'eo ket anavezet ent-melestradurel gant an INSEE. E brezhoneg ne reer ket gant an ouzhpennadenn douristel-se ha "Plerin" a reer eus anv ar gumun traken. 
 Gerdarzh 
Un anv brezhonek-rik eo Plerin. Savet eo diwar an elfenn "Plou" (parrez) emdroet e Ple hag an anv den "Rin" a adkaver en anv div gumun all eus Treger ha Leon: Plourin-Montroulez ha Plourin-Gwitalmeze. "Plourin" ha "Plerin" zo rik-ha-rik an hevelep anv.
 Ardamezioù 
60pxEn aour e seizh mailhenn en glazur, 3, 1, 3.
 Istor 

 Brezel-bed kentañ  
 Mervel a reas 188 gwaz abalamour d'ar brezel hervez monumant ar re varv, eleze 5,22 % ag ar boblañs hervez an niveradeg bet graet e 1911Monumant ar re varv - Memorial Genweb; lazhet e voe unan anezhe d’an 22 a viz Eost 1914 e Rossignol e Belgia, soudard er 1añ Rujumant Troadegiezh Trevadennel e oaFichenn hiniennel - Memorial Genweb.

 Eil brezel-bed  
 Mervel a reas 48 den eus ar gumun abalamour d'ar brezel.
 D'an 20 a viz C'hwevrer 1943 e kouezhas un nijerez (Mosquito FBIV marilhet DZ466 ha kodet DH-?) eus aerlu ar Rouantelezh-Unanet (Royal Air Force) en un draezhenn e PlerinPertes RAF.
 D'ar 6 a viz Gwenholon 1944 e kouezhas un nijerez P-38 Lightning (marilhet 43-28484 ha kodet E6-Y) eus aerlu SUA (United States Army Air Forces) e Plerin ; he nijour a voe adkavet gant e genvroidiPertes USAAF.
 Brezelioù didrevadennañ 
 Brezel Indez-Sina 
 Mervel a reas ur fuzuilher-mor eus ar gumun d’an 23 a viz Even 1947  e Dong Dham er ViêtnamFichenn hiniennel - Memorial Genweb.

 Brezhoneg 
 8,5 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 381.
 D’an 18 a viz Kerzu 2017 e oa bet votet ar garta Ya d'ar brezhoneg gant kuzul-kêr ar gumun.
 E distro-skol 2024 e oa enskrivet er c'hlasoù divyezhek 87 skoliad (7,2 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm

 Monumantoù ha traoù heverk 
 Iliz katolik Sant Pêr.
 Monumant ar re varv e-tal an iliz katolik, luc’hskeudennMemorial Genweb.
 Emdroadur ar boblañs abaoe 1962 

 Tud 
Tud marvet eno
 An Tad Medar, manac'h ha skrivagner brezhonek, 3 a viz Mae 1988.
 Ardamezeg ar familhoù 
60pxBérard
Aotrounez Bellemare
En argant e groaz goñchek en sabel.60pxLe Borgne
Aotrounez Malbrousse
En argant e gab dentek en gul.60pxMartin
Aotrounez La Ville-Gohel
En gul e rozenn-doubl en argant.
Darempredoù etrebroadel
Gevelliñ
 : Herzogenrath (1987)
 : An Chorr Chríochach (1995)
 : Wronki (2005)
Keveleriñ
 : Avrig (1990)
 Liammoù diavaez 

 Ti-kêr
 Plerin war lec'hienn Geobreizh

 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Bro Sant-Brieg
Rummad:Kumunioù Bro-Oueloù
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Nijerezioù SUA aet d'ar strad e Breizh e-pad an Eil brezel-bed